टोरंटो। आप यदि किसी ब्रिज के नीचे से गुजर रहे हैं और इस दौरान यदि आपको कोई कार रस्सी के सहारे ब्रिज से 650 फीट की ऊंचाई से नीचे झूलती हुई दिखाई दे तो आपका डरना व हतप्रभ होना लाजिमी है। कनाडा के टोरंटो शहर में बुधवार सुबह हुए एक घटनाक्रम ने लोगों की सांसें रोक दी। मिलवुड ओवरपास ब्रिज से रस्सी के सहारे एक नीले कलर की सेडान कार झूलती हुई दिखी। ब्रिज के नीचे से गुजर रहे राहगीरों ने जब ये दृश्य देखा तो अपने आप को बचाने की कोशिश की। उन्हें लगा ये कार शायद उनके ऊपर न गिर जाए।